Prèmi Rei En Pèire

Los **Prèmis Rei En Pèire** foguèron instituïts pel Cercle d'Afrairament Occitano-catalan lo 1978 a Montpelhièr, en l'onor del Comte-Rei En Pèire que moriguèt a Murèth al mes de setembre de 1213, en luchant per la libertat d'Occitania e per l'union catalanò-occitana".

Ofèrt a òbras o estudis consacrats a l'espaci occitanò-catalan o encara l'espaci constituït pel conjunt dels Païses Occitans e dels Païses Catalans.

Son estats totjorn convocats e realizats pel CAOC, e fan partida del patrimòni del CAOC malgrat que la Fondacion Occitanocatalana se'n siá apropriada unilteralment amb motiu de l'Eurocongrès.

## Basas

#Poiràn participar al Prèmi, las òbras o estudis de genre literari o scientific escrits en catalan o occitan, que respondon a quina que sià de las clausulas que venon: 
##Far apareixer los ligams estrets qu'an totjorn existit, dins totes los domenis, entre Occitania e los Païses Catalans.
##Establir formulas d'analisi, de collaboracion e de creacion d'infrastrucaturas comunas e coordinadas, pel futur desvolupament cultural, economic e politic dels pòbles occitans e catalan.
##Tractar d'un biais monografic aspectes concrets de la problematica de quanques Païses nòstres, mas d'interès general per tot l'Espaci Occitanò-Catalan. 
##Servir per amelhorar la coneissença mutuala de nòstres pòbles. Especialament dins lo domeni de la lenga. Serán particularament remarcats los estudis que facilitaràn l'incorporacion al catalan e a l'occitan academics o normatius, de paraulas o expressions correntas dins qual endrèit que siá de nòstres Païses, enriquessint e raprochant atal las doas lengas.
##Desenvolopar qualque tèma monografic sus sectors especialistas coma: l'educacion, la recèrca, l'istòria, lo drèit, l'urbanisme, l'economia, l'industria, l'agricultura, lo torisme, la musica, la literatura, los mejans de comunicacion, lo fait politic, lo fait social, l'arquitectura, l'antropologia, las arts plasticas, etc... que sián d'interès especific tant pels Païses Catalans coma pels Païses Occitans. 
##En general quina òbra literaria o estudi scientific que siá fait amb un esperit de servici per la viva e complexa realitat dels pòbles catalan e occitan, realisat de manièra simpla, a portada de cadun e que marque camins de convergencia e de retrobament definitiu entre Occitania e los Païses Catalans.  
# Las òbras que serán presentadas al Prèmi Rei en Pèire deurán ésser originalas e ineditas, aver un nombre minimal de 100 fuèlhs de resma olandesa, datilografiats a doble espaci e escrit sus un sol costat.  
# Los originals deurán ésser presentats en tres exemplars e portarán lo nom e l'adreiça de l'autor. Se l'autor desira que l'òbra sia publicada amb un pseudonim, o deurá indicar expressament.  
# Las òbras desenvoloparàn un tèma unic o mantunes tèmas estretament ligats.  
# Lo montant del Prèmi es de 100.000 pessetas, e implicará la cession al CAÒC, de la part de l'autor, dels seus drèits correpsondents a un tiratge de 20.000 exemplars de l'òbra premiada, en una o mantuna edicions. Excepcionalament, per la seva primièra edicion lo Prèmi Rei en Pèire será repartit mitat a una òbra catalana e mitat a una òbra occitana.  
# Lo CAOC aurá una opcion preferenciala pendent sièis meses per aquerir los drèits de las òbras presentadas e non premiadas que considerarà interessant de publicar, d'acord amb los autors.   
# Lo prèmi poirà, segon lo vejaire de la jurada demorar non atribuït se las òbras presentadas presentan pas meritis sufisents.   
# La Jurada será constituïda per Pèire Vilar, president, Robèrt Lafont, Joan Larzac, Bernat Lesfargas, Josep Maria Llompart, Josep Maria Muntaner i Pascual i Manuel Sanchis Guarner.   
# Las òbras non premiadas e non causidas pel CAOC, poirán ésser retiradas, pels seus autors a partir de quinze jorns après l'atribucion del Prèmi, sus prsentacion d'una justificacion.   
# Las òbras presentadas al Prèmi Rei en Pèire, deurán ésser mandadas abans lo 31 de mars de 1979, a l'una o l'autra de las adreiças que venon: Comitat d'Afrairament Occitano-Catalan (Pèire Lagarda) 8, Carrièra Granda St. Miquèl. Bt. C.S F-31400 TOLOSA / Cercle d'Agermanament Occitano-Català. Passeig de Sant Joan, 100, 6è. BARCELONA.   
# La remesa del Prèmi se fará cadan en un Païs occitan o catalan diferent, alternativament. Aquest'an la remsa del Prèmi Rei en Pèire se fará la mes de maig de 1979 dins un luòc e a una data que serán publicatas oportunament.   
# La presentacion dels manuscrits originals suspansa totala d'aquestas Basas, e dels drèits e de las obligacions que'n resultan.   

## Premiats
# 1979. Liurat a Castelhon de la Plana. *Mission e Destin de Catalonha-Occitània* d'Esteve Albert e Corp d'Andòrra.
# 1982. Liurat a Perpinhan. *La drilha* de Adelina Isac, de Sarlat (Occitània). 
# 1985. Liurat a Barcelona. *Comprene* *[[Occitània]]* de Josep Maria Serra e Estruch, de Barcelona.
# 1989. Liurat a Barcelona. *Lo demòra de Blandín de Cornoalha e Guillot Ardit de Miramar. Cap a un roman cavalleresca* de Vicent Martínez e Pérez, del País Valencian.
# 1991. Liurat a Banyoles. *La correspondéncia entre Loís Alibert e Josep Carbonell e en Genièr* de Manuel Alquezar e Montañés.
# 1996. Liurat a Mataró. *Bona taula* de Vicent Marqués, d'Aldaia (País Valencian).

## Referències